b'\n_START_ARTICLE_\nSpletna u\xc4\x8dilnica\n_START_PARAGRAPH_\nSpletna u\xc4\x8dilnica ali e-u\xc4\x8dilnica je osnovna aplikacija, ki se jo v spletnem izobra\xc5\xbeevanju uporablja izklju\xc4\x8dno za administracijo, dokumentacijo, sledenje in poro\xc4\x8danje med izobra\xc5\xbeevalnim procesom._NEWLINE_Njihov glavni namen je integracija tehnologij v skupek orodij, ki so razumljiva tako u\xc4\x8dencem kot u\xc4\x8diteljem in jim tako olaj\xc5\xa1ajo prenos znanja. Temeljijo na sistemu za urejanje vsebine in u\xc4\x8dnih dejavnosti kot so ankete, forumi, klepetalnice itd. Danes te\xc5\xbeko definiramo pojem spletne u\xc4\x8dilnice, saj imamo na voljo celo vrsto sistemov. Glede na kompleksnost imamo zelo drage in zahtevne (primer Blackboard) ter brezpla\xc4\x8dne, vsem dosegljive razli\xc4\x8dice, kot je na primer Moodle.'